CELEX: 32010D0438
Language: lv
Date: 2010-08-10 00:00:00
Title: 2010/438/ES: Komisijas Lēmums ( 2010. gada 10. augusts ), ar ko Bulgārijai pagarina laikposmu, kurā izņēmuma kārtā ļauts iebilst pret reģenerācijai paredzētu konkrētu veidu atkritumu sūtījumiem uz Bulgāriju saskaņā ar Eiropas Parlamenta un Padomes Regulu (EK) Nr. 1013/2006 par atkritumu sūtījumiem (izziņots ar dokumenta numuru C(2010) 5434)  Dokuments attiecas uz EEZ

11.8.2010   
            
            
               LV
            
            
               Eiropas Savienības Oficiālais Vēstnesis
            
            
               L 210/35
            
         KOMISIJAS LĒMUMS
   (2010. gada 10. augusts),
   ar ko Bulgārijai pagarina laikposmu, kurā izņēmuma kārtā ļauts iebilst pret reģenerācijai paredzētu konkrētu veidu atkritumu sūtījumiem uz Bulgāriju saskaņā ar Eiropas Parlamenta un Padomes Regulu (EK) Nr. 1013/2006 par atkritumu sūtījumiem
   (izziņots ar dokumenta numuru C(2010) 5434)
   (Dokuments attiecas uz EEZ)
   (2010/438/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 14. jūnija Regulu (EK) Nr. 1013/2006 par atkritumu sūtījumiem (1) un jo īpaši tās 63. panta 4. punkta trešo daļu,
   tā kā:
   
               (1)
            
            
               Saskaņā ar Regulas (EK) Nr. 1013/2006 63. panta 4. punktu līdz 2009. gada 31. decembrim Bulgārija drīkst iebilst pret reģenerācijai paredzētu noteiktu veidu atkritumu sūtījumiem uz Bulgāriju.
            
         
               (2)
            
            
               Bulgārija 2009. gada 23. decembra vēstulē lūdza pagarināt minēto laikposmu līdz 2012. gada 31. decembrim.
            
         
               (3)
            
            
               Jānodrošina un jāsaglabā augsta vides aizsardzības pakāpe viscaur Savienībā, jo sevišķi gadījumos, kad konkrētu veidu atkritumu sūtījumu reģenerācija nebūtu saskaņā ar sūtītājas valsts tiesību aktiem par atkritumu reģenerāciju. Tāpēc Bulgārijai jāsaglabā iespēja iebilst pret noteiktiem plānotiem sūtījumiem, ja nosūtīto atkritumu reģenerācija tās teritorijā ir nevēlama. Bulgārijai piemērojamā izņēmuma termiņš attiecīgi jāpagarina līdz 2012. gada 31. decembrim.
            
         
               (4)
            
            
               Lai nodrošinātu aizvien augstāku vides aizsardzības pakāpi, vienlaikus saglabājot piemērojamā tiesiskā režīma noteiktību attiecībā uz reģenerācijai paredzētu atkritumu sūtījumiem uz Bulgāriju saskaņā ar Regulu (EK) Nr. 1013/2006, šajā lēmumā paredzētie pasākumi jāpiemēro no 2010. gada 1. janvāra. Šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota ar Eiropas Parlamenta un Padomes Direktīvas 2006/12/EK (2) 18. pantu,
            
         IR PIEŅĒMUSI ŠO LĒMUMU.
   1. pants
   Atkāpjoties no Regulas (EK) Nr. 1013/2006 12. panta, laikposms, kurā Bulgārijas kompetentās iestādes drīkst iebilst pret tādu reģenerēšanai paredzētu atkritumu sūtījumiem uz Bulgāriju, kas uzskaitīti minētās regulas 63. panta 4. punkta otrajā daļā, saskaņā ar 11. pantā paredzētajām iespējām celt pamatotus iebildumus tiek pagarināts līdz 2012. gada 31. decembrim.
   2. pants
   Šo lēmumu piemēro no 2010. gada 1. janvāra.
   3. pants
   Šis lēmums ir adresēts dalībvalstīm.
   
      Briselē, 2010. gada 10. augustā
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 190, 12.7.2006., 1. lpp.
   
      (2)  OV L 114, 27.4.2006., 9. lpp.